كود الرباط علمت كود من مصدر مطلع أن قيام بوليسي المرور بتوقيف مقدم تابع لإحدى المحلقات الادارية ف اكدال تسبب ف ترمضينة صحيحة بيناتهم ونوضوها. المقدم ر.. المعروف ف اكدال كيتمرضن باين عليه رمضان وتمرضن على البوليسي لي بغا بطبق القانون. البوليسي وقف المقدم على ود الكاسك والمقدم معجبوش الحال وهادشي وقع طبعا قبل الفطور بساعات قليلة على مستوى شارع فال واد اعمير اكدال. القضية تشنجات وتدخل القايد باش يفكها طبعا هادشي وقع الخميس لي فات 10 ماي الجاري.